**Vinjar Skogsholm** (født 10. februar 1994) er en norsk langrennsløper. Han går hovedsakelig langløp for Team Parkettpartner. Hans største meritter er seier i Vasaloppet China 2020 og Dolomitenlauf 2020. I tillegg er han militær norgesmester på 30km ski med pakning i 2014. Skogsholm ble døpt i døpt i Kong Oscar IIs kapell i Sør-Varanger kommune, men er oppvokst i birkebeinerriket Rena i Åmot kommune.

Idrettskarriere
---------------

Skogsholm gikk på skilinja ved Trysil videregående skole. I denne perioden gikk han inn til 3.plass i sin klasse i Birkebeinerrennet i 2012. Året etter fikk han sin første langløp seier i Trysil-Knut rennet 2013 som 18-åring.

Året 2013/2014 avtjente Skogsholm sin førstegangstjeneste i Hæren (Norge). Her ble han militær norgesmester på 30km langrenn i 2014.

Skogsholm flyttet videre til Lillehammer hvor han begynte sine studier og videre skisatsing mot langløpscupen Ski Classics. Han ble en del av det norske langløpslaget Team Parkettpartner, nå Team Næringsbanken. Dette inspirerte han blant annet til å gjennomføre en 450 km lang rulleskitur på 5dager, "østerdalen rundt".

### Ski Classics

#### 2016/2017

Hans første poeng i Ski Classics kom i Ski Classics 2016/17, etter at han blant annet kom på 23.-plass i Marcialonga og 24.-plass i Jizerská padesátka.

#### 2017/2018

I Ski Classics 2017/18 fikk han 10.-plass i Jizerská padesátka som beste enkeltpassering. Samme året lå han an til andreplass i langløpet Kaiser Maximillian Lauf med litt over ti kilometer igjen til mål, etter et brudd med svenske Andreas Holmberg. I stedet gikk han feil og havnet langt til skogs.

#### 2018/2019

Sesongen 2018/19 kom han bl.a. på 26.-plass totalt i Birkebeinerrennet på tiden 2:32:08 og 31.-plass i Vasaloppet. Skogsholm endte dette året på 33.-plass i Ski Classics cupen 2018/2019 med 242 poeng. Han kom på sjetteplass i ungdomsklassen i Ski Classics denne sesongen.

#### 2019/2020

Den 4. januar vant han Vasaloppet China 2020, dette rennet inngikk ikke i Ski Classics, men var en del av langløpserien FIS Worldloppet Cup 2019/20[*klargjør*]. Noen uker senere gikk han også inn til seier i den 50.utgaven av Dolomitenlauf i Østerrike.

Resultatoversikt
----------------

### Ski Classics

Enkeltseire

| Nr. | Dato | Sted | Renn | Disiplin |
| --- | --- | --- | --- | --- |
|

Sammenlagt

| Sesong | Lag | Sammenlagt | Sprint | Ungdom | Lag |
| --- | --- | --- | --- | --- | --- |
| Poeng | Plass | Poeng | Plass | Poeng | Plass | Poeng | Plass |
| 2016/17 | Team Parkettpartner | 72 | 76. | 4 | 38. | 72 | 21. | 417 | 19. |
| 2017/18 | Team Parkettpartner | 223 | 43. | 0 | - | 223 | 10. | 787 | 10. |
| 2018/19 | Team Parkettpartner | 242 | 33. | 4 | 36. | 242 | 6. | 777 | 9. |

Referanser
----------

1. ↑  «Resultater Vasaloppet China - Menn - Elite 2020». *www.langrenn.com* **(norsk)**. Besøkt 26. desember 2020.
2. 1 2  «50 Jahre Internationaler Dolomitenlauf - DOLOMITENLAUF - Classic Race 42 km - Infoseiten für Sportveranstaltungen - RaceTimePro GmbH». *events.racetime.pro*. Besøkt 26. desember 2020.
3. 1 2  «Birken». *Birken*. Besøkt 26. desember 2020.
4. ↑  «Historikk | Søre Osen IL». Arkivert fra originalen 3. desember 2020. Besøkt 26. desember 2020.
5. ↑  «Fem dager – 450 kilometer». *www.ostlendingen.no* **(norsk)**. 3. juni 2015. Besøkt 26. desember 2020.
6. 1 2  Visma Ski Classics - *Standings* Arkivert 14. desember 2019 hos Wayback Machine. besøkt 6. januar 2020.
7. ↑  Visma Ski Classics - *Vinjar Skogsholm*[*død lenke*], besøkt 6. januar 2020.
8. ↑  Myhre, Sondre Moen (13. januar 2018). «Lå an til andreplass i langløp – her går han seg vill i skogen». *NRK*. Besøkt 26. desember 2020.
9. ↑  «Resultater Vasaloppet - Ski Classics 8 - Menn 2019». *www.langrenn.com* **(norsk)**. Besøkt 26. desember 2020.

Eksterne lenker
---------------

* (en) Vinjar Skogsholm – FIS (langrenn) Rediger på Wikidata
* Profil hos Ski Classics[*død lenke*]